ครึ่งบ่าย…ไม้สั้น – บล.คันทรี่ กรุ๊ป
ครึ่งบ่าย...ไม้สั้น - บล.คันทรี่ กรุ๊ป
13 ม.ค. 2559

สรุปตลาดภาคเช้า
ตลาดภาคเช้าปิดปรับตัวเพิ่มขึ้น ในทิศทางเดียวกันกับตลาดรอบบ้าน โดยหุ้นกลุ่มธนาคารเป็นกลุ่มที่ปรับตัวขึ้นเด่นในภาคเช้า นำโดย KTB, SCB, KBANK และ BBL สำหรับปริมาณการซื้อขายภาคเช้าที่ระดับ 2.9 หมื่นล้านบาท ถือว่าอยู่ในระดับที่หนาแน่น
 
แนวโน้ม ภาคบ่าย
คาดดัชนีมีแนวโน้มอ่อนตัวลง เราคาดว่าจะมีแรงขายทำกำไรในหุ้นขนาดใหญ่ทั้ง Bank และ ICT เพื่อล็อคกำไร เราแนะนำให้ลดน้ำหนักพอร์ต เพื่อล๊อคกำไรไว้บางส่วน และสลับเข้าซื้อหุ้นกลุ่ม laggard ตลาดเพื่อลดความเสี่ยง สำหรับกลุ่มที่แนะนำเก็งกำไรระยะสั้น แนะนำกลุ่มรับเหมาก่อสร้างที่ยังปรับตัวขึ้น้อยกว่าตลาด
 
วิเคราะห์ทางเทคนิค
INETราคาปิด 3.76 บาท
แนวรับ 3.72 บาท   แนวต้าน 4.00 บาท
Stop loss เมื่อราคาใกล้หลุด 3.66 บาท
กราฟ INET ส่งสัญญาณดีดตัวตามแท่งเทียนที่เกิดรูปค้อนกลับหัว และฟอร์มตัวเป็น V-shape ที่จะปรับขึ้นมาได้อีกครั้งหนึ่ง โดย Stoch กำลังตั้งลำโค้งตั้งท้อง หากราคาสามรถปิดเหนือ 3.80 บาทจะเกิดสัญญาณซื้อที่แท้จริงตามมา แนะนำสะสม และซื้อเพิ่มแบบ follow buy เมื่อผ่าน 3.80 บาท
 
เด็กแนว
STPI ราคาหุ้นทิ้งทวนลงมาจาก 20 บาท เหมือนนกปีกหักกลายเป็นขาลงเต็มปี 58 ที่ผ่านมา  เหตุผลจากงานในปีที่ผ่านมาไม่มีอะไรใหม่ให้ลุ้นมีแต่เก็บกินของเก่าที่มีอยู่ราว 1 หมื่นล้านบาท ทยอยส่งมอบไปเรื่อยๆ  แต่ถึงตรงนี้ราคาหุ้นที่ตดิดดินสุดๆ จนค่า PE เหลือเพียง 6 เท่าทำให้น่าสนใจอย่างมาก
อีกทั้งบริษัทเองก็ออกแผนซื้อหุ้นคืนจำนวน 10% เพื่อพยุงราคา อีกทั้งเป็นการทำให้ราคาหุ้นมีโอกาสฟื้นตัวได้ง่ายเช่นกัน ค่า PE และ PBV ย้อนหลังนั้นถือว่าปัจจุบันต่ำสุดในรอบเกือบ 6 ปี ซึ่งต่ำเกินไปขณะที่กำลังจะลุ้นงานขนาดใหญ่ในต่างประเทศอย่างน้อย 2 งานใหญ่รวมๆ กันกว่า 4 หมื่นล้านบาท น่าจะรู้เรื่องกันในต้นปีนี้ และถ้าได้เข้ามาจะทำให้บริษัทกลับมาน่าสนใจอีกครั้ง 
อย่างไรก็ตาม งานประมูลที่รอผลอยู่นั้นถือว่าบริษัทมีโอกาสได้ไม่น้อย เพราะเป็นทั้งงานจากลูกค้ารายเดิม และผู้ประมูลแทบไม่เหลือใครแล้วที่จะมีศักยภาพเท่า  เราจึงต้องมารอฟังข่าวดีกันส่วนผลประกอบการในปี 59 นี้ โบรกเกอร์ส่วนใหญ่ให้กำไรระดับ 2.3 พันล้านบาท หรือ EPS ราว 1.4 บาท ซึ่งถ้าเรา conservative ที่ค่า PE เพียง 10 เท่า จะมีเป้าราคาขั้นต่ำคือ 14 บาทเข้าไปแล้ว จัดว่าราคาหุ้นตอนนี้ bottom มากๆ อ่ะ
กราฟ STPI ทั้ง day และ week ส่งสัญญาณซื้อจากระดับต่ำ เรียกว่า Rebound ก็ได้ โดยกราฟ week มีทรงเป็น V-shape  มี Stoch โค้งตัวแบบ Buy signal จะทำให้ราคาหุ้นขึ้นทดสอบแนวต้านเส้น ma10 ที่ 11 บาท ถ้ายืนได้แข็งแกร่ง ไปเจอกัน 13 บาทแน่  แนะนำสะสม